Държавен вестник, бр. 16, 2012 г., стр. 31

БРОЙ  16	
Д Ъ Р Ж А В Е Н  В Е С Т Н И К 	
СТР.  31  
и електромонтажни дейности, прилага стриктно 
методиките за изработване, монтаж, техническо 
поддържане, демонтаж и ремонт на електрически 
машини, апарати и съоръжения, спазва норма­
тивните изисквания за експлоатация и техника 
на безопасност, поставя и разпределя задачи и 
контролира изпълнението им, работи с клиенти, 
ръководи екип.
Увеличават се възможностите за използване на 
интернет пространството – ползване на информа­
ция, запознаване с новости, поставяне и отчитане 
на производствени задачи и упражняване на кон­
трол върху работата на съоръженията. Актуална 
в близко бъдеще за специалност „Енергетика“ 
ще е работата без изключване на електрическото 
напрежение, което изисква използване на екра­
нирано облекло и спазване на строго определена 
методика на работа и дисциплина. 
За да изпълнява част от дейностите, елек­
тротехникът трябва да може да разчита проекти 
и работни чертежи, да изчислява и оразмерява 
елементи от електротехническите съоръжения, да 
прави скици на електрически схеми.
Най-често електротехникът работи в екип, из­
пълнява и ръководни функции. От качеството на 
работата му зависят сигурността и качеството на 
електрозахранването на потребителите, правилната 
работа на задвижваните от електрически уредби 
механизми в предприятията/фирмите, сигурната 
работа на транспортната, подемната, асансьорната 
и електродомакинската техника, сигурността и 
безопасността на работници и клиенти. 
Лицата, практикуващи професията „Електро­
техник“, трябва да са физически и психически 
издръжливи, да се отнасят с професионализъм, 
отговорност и постоянство при изпълнение на 
поставените задачи, да са съобразителни, да взе­
мат правилни решения при определени трудови 
ситуации, да проявяват упоритост, търпение, да 
са принципни, искрени, честни, почтени, етични, 
толерантни в екипа, в който работят или ръководят. 
Работното време на електротехника е стандарт­
но. Понякога се налага да се работи в извънработно 
време и в почивните и празничните дни. Пред­
приятията/фирмите с непрекъснат производствен 
процес (електрическите централи, подстанции, 
кораби, асансьорни уредби и др.) изискват 24-ча­
сово оперативно обслужване на съоръженията.
В някои от работните места се изисква да 
се работи на открито, под влияние на различни 
атмосферни условия, на височина, при повишена 
температура и под влияние на електрическо поле.
В своята дейност електротехникът използва 
различни видове шлосерски и електромонтажни 
инструменти за изработване, монтаж, демонтаж и 
ремонт на електрическите съоръжения, извършва 
измерване на електрически и неелектрически 
величини с цифрови и аналогови измервателни 
уреди, служи си с електронни уреди и апарати, 
използва диагностична техника, работи с компютър 
и програмни продукти, специфични за различните 
специалности, ползва нормативна и техническа 
документация. 
За да може да изпълнява необходимите тру­
дови дейности, лицето, придобило трета степен 
на професионална квалификация по професията 
„Електротехник“, трябва да притежава:
· квалификационна група по техника на без­
опасност, която се присъжда според Правилника 
за безопасност и здраве при работа по електрооб­
завеждането с напрежение до 1000 V, издаден от 
министъра на енергетиката и енергийните ресурси 
и министъра на труда и социалната политика (ДВ, 
бр. 21 от 2005 г.), и Правилника за безопасност 
и здраве при работа в електрически уредби на 
електрически и топлофикационни централи и по 
електрически мрежи, издаден от министъра на 
енергетиката и енергийните ресурси (ДВ, бр. 34 
от 2004 г.);
· свидетелство за правоспособност за „Елек­
тротехник по електрообзавеждане на подемна и 
асансьорна техника“ съгласно Наредба № 3 от 
2001 г. за условията и реда за придобиване на 
правоспособност за упражняване на професията 
„Монтьор по монтиране, поддържане и ремон­
тиране на асансьори“, издадена от министъра на 
образованието и науката и министъра на труда и 
социалната политика (ДВ, бр. 9 от 2001 г.).
2.2. Възможности за продължаване на профе­
сионалното обучение
След придобиване на трета степен на професи­
онална квалификация по дадена специалност обу­
чаваният може да се обучава по друга специалност 
от професията „Електротехник“, като обучението 
по общата задължителна професионална подго­
товка и отрасловата задължителна професионална 
подготовка се зачита за всички специалности от 
професионално направление „Електротехника и 
енергетика“.
2.3. Възможности за професионална реализация 
съгласно Националната класификация на професи­
ите и длъжностите (НКПД – 2011), утвърдена със 
Заповед № РД-01-931 от 27.12.2010 г. на министъра 
на труда и социалната политика, изм. и доп. със 
заповеди № РД-01-204 от 28.02.2011 г., № РД-01-
426 от 30.05.2011 г. и № РД-01-529 от 30.06.2011 г. 
Придобилите трета степен на професионална 
квалификация по професията „Електротехник“ 
могат да постъпват на работа на длъжности (про­
фесии) от единична група 3113 „Електротехници“ от 
НКПД – 2011, както и други длъжности, включени 
при актуализиране на НКПД.
3. Цели на обучението
3.1. Цели на обучението по общата задължител­
на професионална подготовка – единна за всички 
професионални направления
След завършване на обучението по професията 
обучаваният трябва да:
· спазва и прилага правилата за здравословни 
и безопасни условия на труд, като следи и кон­
тролира спазването им и от останалите в екипа;
· опазва околната среда;
· умее да формулира проблеми, задава въпроси 
и дава компетентни отговори; 
· познава правата и задълженията си като 
участник в трудовия процес, спазва договорните 
отношения между работодател и работник;